SET ปิดบวก 1.16 จุด หลังไร้ปัจจัยหนุน จับตาผลประชุม ECB-ตัวเลขผลิตน้ำมันโอเปกสัปดาห์นี้
SET ปิดบวก 1.16 จุด หลังไร้ปัจจัยหนุน จับตาผลประชุม ECB-ตัวเลขผลิตน้ำมันโอเปกสัปดาห์นี้ โดยดัชนีปิดตลาดวันนี้ที่ระดับ 1,671.22 จุด เพิ่มขึ้น 1.16 จุด หรือ 0.07% มูลค่าการซื้อขาย 4.67 หมื่นล้านบาท
9 ก.ย. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,671.22 จุด เพิ่มขึ้น 1.16 จุด หรือ 0.07% มูลค่าการซื้อขาย 4.67 หมื่นล้านบาท
10 หุ้นดันดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้แกว่งแคบ เนื่องจากไม่มีปัจจัยใหม่เข้ามา ขณะเดียวกันต่างก็รอดูการประชุมธนาคารกลางยุโรป (ECB) และรอดูตัวเลขการผลิตน้ำมันของกลุ่มประเทศผู้ส่งออกน้ำมัน (โอเปก)ที่จะออกมาในช่วงปลายสัปดาห์นี้ ซึ่งมีแนวโน้มที่จะเพิ่มขึ้น
นอกจากนี้ ธนาคารกลางจีน (PBOC) จะลดสัดส่วนการกันสำรองของสถาบันการเงิน (RRR) ลง 0.50% ตั้งแต่วันที่ 16 ก.ย.เป็นต้นไป ทำให้มองกันว่าหลายประเทศต่างจะหันมาใช้มาตรการกระตุ้นเศรษฐกิจ ส่งผลให้ตลาดหุ้นในภูมิภาคเอเชียวันนี้เคลื่อนไหวในแดนบวกเล็กน้อย ขณะที่ตลาดบ้านเราปรับตัวขึ้นไปมากแล้วในช่วงก่อนหน้านี้ วันนี้จึงเผชิญแรงขายทำกำไรออกมาบ้าง
สำหรับแนวโน้มการลงทุนในวันพรุ่งนี้ (10 ก.ย.) นายศราวุธ กล่าวว่า ตลาดฯคงจะแกว่งแคบ โดยมีแนวรับ 1,660 จุด ส่วนแนวต้าน 1,677 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
TRUE   มูลค่าการซื้อขาย  2,711.17 ล้านบาท ปิดที่    5.80 บาท ลดลง   0.25 บาท
GPSC   มูลค่าการซื้อขาย  2,569.39 ล้านบาท ปิดที่   71.50 บาท เพิ่มขึ้น  1.50 บาท
SCC    มูลค่าการซื้อขาย  1,740.21 ล้านบาท ปิดที่  424.00 บาท เพิ่มขึ้น  6.00 บาท
GULF   มูลค่าการซื้อขาย  1,701.21 ล้านบาท ปิดที่  159.00 บาท เพิ่มขึ้น  1.00 บาท
SCB    มูลค่าการซื้อขาย  1,692.56 ล้านบาท ปิดที่  115.50 บาท ลดลง   0.50 บาท
 
ตลาดหุ้นเอเชีย
